ઉપવાસ પછી રાહુલે પત્રકારો સાથે વાત કરતા કહ્યુ કે, ”ભાજપની વિચારધારા આદિવાસીઓ અને લઘુમતી ધરાવતા લોકોનું શોષણ કરવાનું છે. અમે ભાજપની વિચારધારાની વિરુદ્ઘમાં અહીંયા ઉભા છીએ અને જિંદગીભર ઉભા રહીશું. અમે ભાજપને 2019માં હરાવીને બતાવીશું.” તમને જણાવી દઇએ કે, રાહુલ ગાંધીના ઉપવાસ પર તે સમયે વિવાદ થયો જ્યારે કોંગ્રેસના અધ્યક્ષની સાથે રાજધાટ પર પહોંચેલા પાર્ટીના કેટલાક નેતાઓએ છોલેભટૂરે ખાતી ફોટો વાયરલ થઇ હતી. જોકે રાહુલ ગાંધી તરફથી આ અંગે કોઇ વાત કરવામાં આવી નથી.